# Piculus

Piculus és un gènere d'ocells de la família dels pícids (Picidae) que es troben a Amèrica Central i del Sud.

## Taxonomia

El gènere va ser introduït pel naturalista alemany Johann Baptist von Spix el 1824. El 1923, l'ornitòleg nord-americà Harry C. Oberholser va desigar el picot verd daurat (Piculus chrysochloros) com l'espècie tipus. El nom genèric és un diminutiu de la paraula llatina «Picus» que significa “picot”.
El gènere forma part de la subfamília del picot Picinae i té una relació germana amb el gènere Dryocopus les espècies del qual es troben a Euràsia i Amèrica. El gènere Piculus és membre de la tribu Picini i pertany a un clade que conté cinc gèneres: Colaptes, Piculus, Mulleripicus, Dryocopus i Celeus.
Segons la Classificació del Congrés Ornitològic Internacional (versió 14.2, 2024) aquest gènere està format per 7 espècies:
* picot celladaurat (Piculus aurulentus).
* picot de Panamà (Piculus callopterus).
* picot verd daurat (Piculus chrysochloros).
* picot gorjagroc (Piculus flavigula).
* picot gorjablanc (Piculus leucolaemus).
* picot de Lita (Piculus litae).
* picot ala-roig (Piculus simplex).
Les espècies anteriorment pertanyents a aquest gènere: Piculus rubiginosus, Piculus rivolii i Piculus auricularis van ser transferides a Colaptes amb els noms Colaptes rubiginosus, Colaptes rivolii i Colaptes auricularis amb base als estudis genètics de Webb & Moore 2005, Benz. 20067 i Moore et al. 2011 i seguint l'aprovació de la Proposta N° 265 al South American Classification Committee (SACC).
Els estudis morfològics i taxonòmics de Del-Rio et al. 2013, van concloure que el complex Piculus chysochloros es compon de sis espècies vàlides, abans considerades les subespècies P. chrysochloros capistratus, P. chrysochloros paraensis, P. chrysochloros laemostictus, P. chrysochloros polyzonus i P. chrysochloros xanthochloros a més de la subespècie nominal. El Comitè Brasiler de Registres Ornitològics (CBRO) a la Llista d'Ocell de Brasil - 2015 va elevar al rang d'espècie les 4 subespècies que ocorren al Brasil:
* Piculus capistratus (Mahlerbe), 1862
* Piculus paraensis Todd, 1937
* Piculus laemostictus (Snethlage), 1907
* Piculus polyzonus (Valenciennes), 1826
Aquest canvi taxonòmic no ha estat reconegut per altres classificacions.

## Referències

* 1 2 «2024 Citation & Downloadable Checklists». Clements Checklist. [Consulta: 16 febrer 2025].
* ↑ Spix, Johann Baptist von. Avium species novae, quas in itinere annis MDCCCXVII-MDCCCXX per Brasiliam. t.1. Monachii: Impensis, 1838.
* ↑ Oberholser, Harry C. Chloronerpes Swainson versus Piculus Spix. v.36. Washington: Biological Society of Washington, 1923, p. 201–202..
* ↑ Jobling, James A. The Helm Dictionary of Scientific Bird Names: From Aalge to Zusii. Londres: Christopher Helm, 2010, p. 306. ISBN 978-1-4081-2501-4 [Consulta: 16 febrer 2025].
* ↑ Shakya, Subir B.; Fuchs, Jérôme; Pons, Jean-Marc; Sheldon, Frederick H. «Tapping the woodpecker tree for evolutionary insight» (en anglès). Molecular Phylogenetics and Evolution, 116, 11-2017, pàg. 182–191. DOI: 10.1016/j.ympev.2017.09.005.
* ↑ Webb, D.M; Moore, W.S. «A phylogenetic analysis of woodpeckers and their allies using 12S, Cyt b, and COI nucleotide sequences (class Aves; order Piciformes)» (PDF) (en anglès). v.36 p. 233-248. Molecular Phylogenetics and Evolution, 21-09-2023. DOI: .1016/j.ympev.2005.03.015. [Consulta: 16 febrer 2025].
* ↑ Moore, William S.; Overton, Lowell C.; Miglia, Kathleen J. «Mitochondrial DNA based phylogeny of the woodpecker genera Colaptes and Piculus, and implications for the history of woodpecker diversification in South America». Molecular Phylogenetics and Evolution, 58, 1, 1-2011, pàg. 76–84. DOI: 10.1016/j.ympev.2010.09.011. ISSN: 1095-9513. PMID: 20863898.
* ↑ «Proposal (265): Transfer Piculus rubiginosus and P. rivolii from Piculus to Colaptes». South American Classification Committee, 01-03-2007. [Consulta: 16 febrer 2025].
* ↑ Del-Rio, Glaucia; Silveira, LuíS FáBio; Cavarzere, Vagner; RêGo, Marco Antonio «A taxonomic review of the Golden-green Woodpecker, Piculus chrysochloros (Aves: Picidae) reveals the existence of six valid taxa». Zootaxa, 3626, 4, 15-03-2013. DOI: 10.11646/zootaxa.3626.4.7. ISSN: 1175-5334.
* ↑ Piacentini, Vítor de Q.; Aleixo, Alexandre; Agne, Carlos Eduardo; Maurício, Giovanni Nachtigall; Pacheco, José Fernando «Annotated checklist of the birds of Brazil by the Brazilian Ornithological Records Committee / Lista comentada das aves do Brasil pelo Comitê Brasileiro de Registros Ornitológicos». Revista Brasileira de Ornitologia - Brazilian Journal of Ornithology, 23, 2, 31-12-2015, pàg. 90–298. ISSN: 2178-7875.
* ↑ «Piculus chrysochloros [capistratus or guianensis (Golden-green Woodpecker [capistratus or guianensis])]». Avibase. [Consulta: 16 febrer 2025].
* ↑ «Piculus chrysochloros paraensis (Golden-green Woodpecker (paraensis))». Avibase. [Consulta: 16 febrer 2025].
* ↑ «Piculus chrysochloros [laemostictus or hypochryseus (Golden-green Woodpecker [laemostictus or hypochryseus])]». Avibase. [Consulta: 16 febrer 2025].
* ↑ «Piculus chrysochloros polyzonus (Golden-green Woodpecker (polyzonus))». Avibase. [Consulta: 16 febrer 2025].